BBL แจ้งปิดปรับปรุงระบบ 24 – 25 ก.ค. แนะลูกค้าวางแผนทำธุรกรรม
BBL แจ้งปิดปรับปรุงระบบเพิ่มประสิทธิภาพการบริการ ตั้งแต่ 24 ก.ค. เวลา 22.30 น. – 25 ก.ค. เวลา 10.30 น. แนะลูกค้าวางแผนทำธุรกรรม
13 ก.ค. 2564

ธนาคารกรุงเทพ จำกัด (มหาชน) หรือ BBL แจ้งขออภัยในความไม่สะดวกกรณีขอปิดให้บริการชั่วคราวเพื่อปรับปรุงระบบและเพิ่มประสิทธิภาพการบริการให้ดียิ่งขึ้น ในคืนวันเสาร์ที่ 24 ก.ค. 64 เวลา 22.30 น. ถึงเช้าวันอาทิตย์ที่ 25 ก.ค.64 เวลา 10.30 น.โดยจะส่งผลให้ไม่สามารถใช้บริการทุกประเภทของธนาคารได้ในช่วงเวลาดังกล่าว
ทั้งนี้ บริการทุกประเภทของธนาคาร จะเปิดใช้งานตามปกติในเวลา 10.30 น. ของวันอาทิตย์ที่ 25 ก.ค. 64 ธนาคารขออภัยในความไม่สะดวกมา ณ โอกาสนี้ และขอแนะนำให้ลูกค้าวางแผนการทำธุรกรรมล่วงหน้า กรณีเร่งด่วนสอบถามรายละเอียดเพิ่มเติมได้ที่บัวหลวงโฟน โทร.1333 หรือ 026455555